ກຳລັງອີຣັກ ຂັບໄລ່ ກຸ່ມລັດອິສລາມ ອອກຈາກເມືອງ al-Baghdadi
ກຳລັງຂອງອີຣັກ ຂັບໄລ່ກຸ່ມລັດອິສລາມ ອອກຈາກເມືອງ al-Baghdadi ຫົວເມືອງສຳຄັນ ໃນພາກຕາເວັນຕົກ ຂອງປະເທດ ໃກ້ກັບຄ້າຍ ບ່ອນທີ່ກຳລັງ ສຫລ ເຝິກແອບທະຫານອີຣັກ.
ກະຊວງປ້ອງກັນປະເທດສະຫະລັດ ກ່າວວ່າ ກອງກຳລັງຂອງ ອີຣັກໄດ້ຂັບໄລ່ພວກກະບົດລັດອິສລາມ ອອກຈາກເມືອງ al- Baghdadi ໃນພາກຕາເວັນຕົກຂອງປະເທດໃກ້ກັບຄ້າຍທະ ຫານແຫ່ງນຶ່ງ ບ່ອນທີ່ກຳລັງສະຫະລັດ ໃຫ້ການເຝິກແອບແກ່ ທະຫານອີຣັກນັ້ນ ໜ່ວຍປະຕິບັດງານຮ່ວມ ຂອງກຳລັງປະສົມ ຫລື CJTF ກ່າວ ໃນມື້ວັນສຸກວານນີ້ວ່າ ທະຫານອີຣັກແລະພວກນັກລົບຊົນເຜົ່າ ຈາກເຂດ Anbar ໄດ້ທຳການກວດລ້າງ ພວກຫົວຮຸນແຮງລັດ ອິສລາມອອກຈາກເມືອງດັ່ງກ່າວດ້ວຍຄວາມສຳເລັດໂດຍສາ ມາດເຂົ້າຍຶດເອົາປ້ອມຕຳຫຼວດແລະຂົວ 3 ແຫ່ງທີ່ຂ້າມແມ່ນ້ຳ Euphrates ຄືນຈາກພວກຫົວຮຸນແຮງໄດ້ ພວກຫົວຮຸນແຮງໄດ້ເຂົ້າຄວບຄຸມຂົວທັງ 3 ນັບແຕ່ເດືອນກັນຍາປີກາຍນີ້ເປັນຕົ້ນມາ ໃນເຫດການອີກດ້ານນຶ່ງນັ້ນ ນາຍທະຫານອະວຸໂສຂອງສະຫະລັດ ກ່າວໃນວັນສຸກວານ ນີ້ວ່າ ທ່ານມີຄວາມວິຕົກກັງວົນ ກ່ຽວກັບການມີອິດທິພົນເພີ້ມຂຶ້ນ ຂອງອີຣ່ານ ຢູ່ໃນອີຣັກ ດ້ວຍການໃຫ້ຄວາມສະໜັບສະໜຸນ ຕໍ່ພວກທະຫານບ້ານຊາວຊີໄອທ໌ ນາຍພົນ Martin Dempsey ປະທານເສນາທິການຮ່ວມຂອງກອງທັບສະຫະລັດ ເວົ້າເຖິງຄວາມວິຕົກກັງ ວົນເຫຼົ່ານັ້ນກັບພວກນັກຂ່າວຢູ່ເທິງເຮືອບິນໃນຂະນະທີ່ທ່ານເດີນທາງໄປບາຫ໌ເຣນແລະ ອີຣັກ ການໃຫ້ຄວາມເຫັນຂອງທ່ານ ມີຂຶ້ນພຽງບໍ່ເທົ່າໃດມື້ ຫລັງຈາກອີຣັກ ເລີ້ມການປະຕິບັດ ງານເພື່ອເຂົ້າຍຶດເອົາເມືອງ Tikrit ຄືນຈາກກຸ່ມລັດອິສລາມ ນາຍພົນ Dempsey ເວົ້າ ວ່າ ທ່ານຢາກຮູ້ຄວາມຈິງຢ່າງຄັກແນ່ວ່າ ກິດຈະການຂອງສະຫະລັດ ແລະອີຣ່ານ ແມ່ນ ສະໜັບສະໜຸນກັນບໍ ແລະທ່ານຈະສະແດງຄວາມວິຕົກກັງວົນ ກ່ຽວກັບເລື້ອງນີ້ ຕໍ່ພວກ ຜູ້ນຳຂອງອີຣັກ ພວກທະຫານບ້ານຊາວຊີໄອທ໌ ຊຶ່ງໄດ້ຮັບເງິນສະໜັບສະໜຸນ ແລະຕິດ ອາວຸດໂດຍອີຣ່ານ ແມ່ນເປັນກຳລັງສຳຄັນ ໃນການບຸກໂຈມຕີເມືອງ Tikrit